25/10/2010 | Administración LocalMunicipal
Ferrol
Urbanismo
Edicto aprobación definitiva da modificación puntual do PXOM de Ferrol no Cuartel de Marinería

Por orde do 12 de agosto de 2010 o conselleiro de Medio Ambiente, Territorio e Infraestructuras acordou aprobar definitivamente a modificación puntual do PXOM de Ferrol no ámbito do Cuartel de Mariñería. A dita orde publicouse no DOGA de data do 7-09-2010. Consonte ó art.92 da vixente Lei 9/2002 de 30 de octubre sobre ordenación ubanística e protección do medio rural de Galicia en relación ó artigo 70.2 da Lei 7/1985 de bases do réxime local publícase a normativa e ordenanzas da modificación puntual do PXOM de Ferrol no ámbito do Cuartel de Mariñería, para a súa entrada en vigor tralo prazo previsto no art.65 da Lei 7/1985 de bases de réxime local. Ferrol, 8 de outubro de 2010 O alcalde Asdo.: Vicente Irisarri Castro 2.1.- XUSTIFICACIÓN DA MODIFICACIÓN NO CONTEXTO DA LEI 9/2002. A presente Modificación de Plan formúlase conforme á definición que dá o artigo 93 da Lei 9/2002 de ordenación urbanística e protección do medio rural de Galicia sobre alteración do planeamento. Despréndese que o presente proxecto constitúe unha modificación xa que a alteración das determinacións afectarán de forma puntual a unha parte do territorio sen pór en compromiso os elementos quer arman a estrutura fundamental do Plan. En relación ao artigo 94 da citada Lei, a alteración que se pretende realizar tratará de mellora-la ordenación actual en dous aspectos fundamentais. A desaparición dun uso ou actividade considerado sen interese, non só para o organismo titular se non para o conxunto da cidade, permitirá incorpora-lo uso residencial en compañía de usos dotacionais implícitos por mor da aplicación duns estándares. Por outra parte, xorde a oportunidade de actuar e altera-la morfoloxía urbana nun espazo de reducidas dimensións pero situado nunha posición moi interesante dentro do contexto urbano e histórico da cidade. Esta alteración na masa ou volume edificado, así como no oco ou espazo público, realizarase con pretensión de contribución a unha mellora urbana, reforzando as relacións na comunicación da parte alta e baixa da cidade, creando novo espazo público, terminando o volume construído, etc. Considérase, polo tanto, que a proposta se fundamenta en motivos de interese público inherentes ao proceso normal de mellora e acabado da trama urbana. A disposición transitoria primeira da Lei 9/2002 no seu apartado 1. letra g), di: “En todo caso, as modificacións e revisións do planeamento vixente á entrada en vigor desta Lei deben axustarse ao disposto nela”. Baixo esta consideración e dado que o PXOM de Ferrol non está adaptado á Lei 9/2002, faise necesario analiza-lo alcance da modificación en relación ao réxime de solo aplicable, pois todo parece indicar que a área de solo afectada merece a consideración de solo urbano non consolidado. O artigo 12, apartado b) da Lei 9/2002, di: “b) Solo urbano non-consolidado, integrado pola restante superficie de solo urbano e, en todo caso, polos terreos nos que sexan necesarios procesos de urbanización, reforma interior, renovación urbana ou obtención de dotacións urbanísticas con distribución equitativa de beneficios e cargas, por aqueles sobre os que o planeamento urbanístico prevexa unha ordenación substancialmente diferente da realmente existente, así como polas áreas de recente urbanización xurdida á marxe do planeamento.” En efecto, dende a modificación proponse un cambio substancialmente diferente respecto á ordenación vixente mediante o cal un terreo que, no seu día, estaba afecto ao sistema da Defensa Nacional, pasará a ter un aproveitamento urbanístico derivado dun uso lucrativo, neste caso residencial. Por outra parte, a necesidade de fixar unha reserva de solo dotacional por motivo da aplicación duns estándares de calidade de vida asociados ao uso residencial, fan que a proposta adquira unha dimensión a nivel de planeamento e xestión do solo. Polo tanto, ante a necesidade de ordenar, de equidistribuír cargas e beneficios derivados da ordenación e de reurbanizar, despréndese a consideración de solo urbano na modalidade de non consolidado. En consecuencia e, derivado da aplicación do réxime do solo urbano non consolidado, xorde a necesidade de delimitar unha área de reparto de cargas e beneficios que faga posible a xestión do solo. Outros condicionantes que afectan á fase de planeamento son os que se derivan da aplicación dos artigos 46 e 47 da Lei 9/2002 sobre límites de sostibilidade, calidade de vida e cohesión social. Así, a área que se vai reordenar presenta unha limitación no seu aproveitamento urbanístico de 1,50 m² edificables por cada m² de solo (apartado 2. a) do artigo 46). É necesario reservar solo destinado a espazo libre público en proporción non menor a 18 m² de solo por cada 100 m² edificables e como mínimo o 10% da superficie total do ámbito. Tamén é preciso reservar 10 m² de solo destinado a equipamento público por cada 100 m² edificables. En canto á reserva de prazas de aparcamento, reservaranse 2 prazas por cada 100 m² edificables, debendo ser ao menos unha cuarta parte destas de dominio público (apartado 2 do artigo 47). No presente caso non é de aplicación o apartado 5 do artigo 47 da Lei 9/2002 trala modificación operada pola Lei 15/2004 de 29 de decembro que esixe un previo Convenio entre o Concello e a Consellería competente, ao tratarse dun ben desafectado ao fin público ao que hai que dotar de nova cualificación urbanística. Ademais do interese público que promove a presente modificación, o cambio do destino do solo responde á necesidade que ten o Ministerio de Defensa de financia-las súas propias infraestruturas. No Anexo I do presente documento xúntase copia da Resolución do Ministerio de Defensa de desafección do cuartelillo de Marinería.2.2.- XUSTIFICACIÓN DA MODIFICACIÓN NO CONTEXTO DA PROBLEMÁTICA DO MINISTERIO DE DEFENSA. O Ministerio de Defensa conta no seu haber cun patrimonio inmobiliario que, no caso da cidade de Ferrol, empezou a formase a mediados do século XVIII, momento en que se elixe o porto de Ferrol como base para a construción do Arsenal. Dentro dun proceso normal de modernización das Forzas Armadas, a Administración considera a reorganización dos bens inmobles que serven ou serviron de infraestrutura ou equipamento para a defensa nacional. De feito, tal e como se expón no Convenio, existen varias propiedades do Ministerio de Defensa que foron declaradas carentes de interese e, por isto, desafectadas. O Cuartelillo de Marinería figura nesa lista e, de feito, hoxe en día constitúe unha dotación fóra de uso. Trátase dun edificio de planta baixa e semisoto, de forma cadrada, o cal se desenvolve xerando un pequeno patio central. Foi construído ao final da década dos anos cincuenta. A desafectación de infraestruturas obsoletas leva asociada a creación de outras novas, máis modernas e situadas noutras zonas fóra das cidades; proceso que ten un custo económico. No expoñendo cuarto do vixente Convenio de 18 de setembro de 2007, defínese como obxecto do Convenio: “Por su parte el Ministerio de Defensa, mediante la puesta en el mercado de los aprovechamientos que se generen en el acuartelamiento Araceli Jesus Solleiro Pradere y en el Cuartelillo de Marinería, la obtención de recursos económicos que coadyuvarán a la financiación de los Planes de Inversión de las Fuerzas Armadas” Esta afirmación entra en relación co comentario exposto no apartado anterior sobre a posibilidade de modifica-lo destino urbanístico dos terreos que quedaron desafectados ao fin público e que, sendo patrimoniais, precisan dunha nova cualificación urbanística conforme á Lei 33/2003 de 3 de novembro de patrimonio das administracións públicas respecto os bens desafectados.2.3.- XUSTIFICACIÓN DA MODIFICACIÓN E CONDICIONANTES DE ORDENACIÓN NO CONTEXTO URBANO E HISTÓRICO DE FERROL. A orixe de Ferrol remóntase á Idade Media, momento en que, segundo afirman os que ten estudado as orixes e desenvolvemento desta cidade, existiu unha pequena vila mariñeira na Enseada de Curuxeiras. Como foi habitual en moitas vilas medievais, o núcleo orixinal compacto experimentou un certo desenvolvemento lineal apoiado nas principais vías de acceso. Unha das vías de penetración foi o Camiño de Ortigueira, o cal descorría pola dorsal ata que chegado a un punto, o camiño busca un descenso ao mar, seguindo os desenvolvementos máis favorables. Plano de Dionisio Sánchez (1772) Na cartografía histórica apréciase como ese Camiño de Ortigueira servía de soporte ás edificacións en tanto a topografía o facía posible. O proxecto definitivo do Novo Ferrol, de mediados do século XVIII, tivo en conta a topografía, posicionándose de forma acertada na pendente e desprezando a zona que agora se sitúa ao suroeste da Magdalena, por ser a menos favorable. A área de actuación desta Modificación sitúase nesta zona de transición entre Ferrol Vello – Argüelles e o barrio da Magdalena, de urbanización tardía debido a un inconveniente topográfico, pero que finalmente se incorporou á trama urbana baixo a inercia da cuadrícula e a herdanza de elementos antigos como o Campo de San Roque. A ambigüidade é manifesta na superposición de dúas tramas, unha ortogonal froito do pensamento ilustrado e outra lineal e orgánica de orixe antiga. O propio Plan Xeral recoñeceu o carácter ambiguo e inacabado do cuarteirón onde se localiza a actuación. Mentres que a metade dereita se configura en cuarteirón residencial con patio, na parte esquerda existe certa indefinición coa mestura de usos e tipoloxías edificatorias: Cuartelillo, Centro de Ensinanza, Capela de San Roque e os seus xardíns, Casa Antón,. Existen, polo tanto, suficientes elementos definidores da trama urbana que condicionan a proposta e que admiten, mediante unha intervención a unha escala de detalle, unha mellora nas condicións de acabado urbano e de relación entre áreas da cidade situadas a distinta cota. - O principal motivo de ordenación atopámolo na xustaposición de dúas tramas; a retícula e o camiño ou ruta de acceso á cidade vella. Entendendo que esta última perdeu o valor ou importancia que tivo no pasado cando resolvía a relación entre os conceptos costa – interior, arriba – abaixo, campo – cidade, etc. Así, mediante a actuación nos terreos do Cuartelillo, xorde a oportunidade de racha-lo cuarteirón (cuadrícula) establecendo un espazo alternativo de tránsito entre Rúa María e Rúa Real que contribuirá a reforza-los recorridos entre a zona alta e baixa da cidade. - En consecuencia co anterior, xorde a oportunidade de pecha-lo bordo incompleto do cuarteirón con patio, actualmente ordenado coa ordenanza 13A. Esta ordenanza recoñece un estado de transición que culmina na conformación dun patio de cuarteirón. Actualmente a parcela do Cuartelillo linda no seu bordo leste cun edificio residencial de seis alturas, o cal presenta un muro medianeiro de gran presenza visual e susceptible de ser ocultado e rematado o volume. - A diferenza de cota entre as rasantes de Rúa María e o Campo de San Roque constitúe outro condicionante da proposta que obriga a actuar con nivel de detalle e precisión na configuración do espazo público e a súa conexión inferior co Campo de San Roque. De igual forma, débese resolver satisfactoriamente o perfil da liña de cornixa do volume edificado o cal débese graduar para se adaptar ao perfil descendente do terreo. - A actuación desenvólvese nun contexto urbano de gran calidade, tanto pola pegada da trama urbana como pola existencia de elementos de valor histórico e ambiental. Ao noso entender, os xardíns do Campo de San Roque constitúen un espazo urbano de alto valor ambiental e que enriquece a paisaxe urbana. Outros elementos de interese e catalogados polo propio PXOM son o Convento das Escravas, a Casa Antón, de arquitectura modernista, e unha casa con fachada de galería, todas elas dando fronte ao Campo de San Roque. Dende un punto de vista arqueolóxico, cómpre salienta-lo potencial arqueolóxico dos terreos onde se sitúan a Capela e Convento de San Roque así como o relacionado co achádego GA15036005 “Tesouro de González Llanos”, que fai referencia a un tesouriño atopado entre o Parque Raíña Sofía e Capitanía.2.4.- DESCRICIÓN DA ORDENACIÓN PROPOSTA. A Ordenación proposta busca dar solución aos problemas e oportunidades xerados polos condicionantes urbanos. Para isto trabállase con dous elementos básicos: o oco e a masa, elementos que posúen calidades para unir, afastar e relacionar outros elementos da trama urbana. O oco é espazo público que asume diversas funcións. É espazo de tránsito e comunicación entre Rúa María e os Xardíns do Campo de San Roque. É espazo de lecer de estancia e xogo, e de acceso aos novos edificios. Ten a calidade dobre de unir e de afastar, xa que divide o cuarteirón orixinal en dúas pezas. A diferenza de cota entre Rúa María e o Campo de San Roque resólvese mediante unha sucesión de plataformas enlazadas por ramplas e escaleiras. A masa edificada disponse coa intención de dar forma definitiva ao rueiro de edificios residenciais, pechando e ocultando o patio e xerando unha nova fachada que dá fronte ao novo espazo público. Proponse tres volumes que se suceden de forma graduada adaptándose aos cambios de nivel do espazo libre. A altura de cada peza garda relación cos edificios colindantes ou próximos e sempre mantendo a idea de volume quebrado e descendente. En termos cuantitativos, a proposta resúmese mediante os seguintes parámetros: - SUPERFICIE DO ÁMBITO (ÁREA DE REPARTO) _________________________________________________ 1.644 m² - SUPERFICIE EDIFICABLE MÁXIMA ___________________________________________________________ 2.466 m²c - APROVEITAMENTO TIPO (EDIFICABILIDADE) ______________________________________________ 1,50 m²/m² utc - SUPERFICIE DE SISTEMA LOCAL DE ESPAZO LIBRE PÚBLICO _____________________________________ 598 m² - SUPERFICIE DE SISTEMA LOCAL DE EQUIPAMENTO PÚBLICO __________________________________ 246,67 m² - PRAZAS DE APARCADOIRO PÚBLICO VINCULADAS AO VIARIO ___________________________________ 12 prazas - PRAZAS DE APARCADOIRO PRIVADAS _______________________________________________________ 37 prazas - RESERVA DE SOLO PARA VIVENDA DE PROTECCIÓN _____________________________________________ 396 m² O uso global será residencial. Nas plantas baixas dos edificios a construír nas parcelas edificables que non lindan coa Rúa María poderase alberga-lo uso residencial ou ben os seguintes usos compatibles: - Comercial en tódalas categorías. - Oficinas. - Salas de reunión. - Industrial en: Categoría 1ª grupos 1º, 5º, 6º 2 7º. Categoría 2ª grupos 7º e 9º, industrias e actividades de comunicación. Toleraranse os restantes grupos en industrias e actividades xa instaladas en patio de cuarteirón sempre que acomoden o seu réxime de actividade ás condicións esixidas nas normas xerais de uso. - Garaxe-aparcamento e servizo do automóbil en: Categoría 1ª grao 1º; Categoría 2ª; Categoría 3ª e Categoría 5ª. Nesta última categoría deberá garantirse a ausencia de vertidos que poidan deteriora-las instalacións da rede de sumidoiros e depuración, mediante a introdución dos correspondentes mecanismos correctores (explicitamente prohíbense os vertidos de graxas e aceites ademais dos especificados para cada uso na normativa xeral). - Docente. - Sanitario. - Asistencial. - Sociocultural. - Relixioso. - Deportivo. - Recreativo. - Servizos urbanos. - Administración pública. A planta baixa do edificio a situar na parcela edificable colindante coa Rúa María non se destinará a uso residencial e só poderá alberga-los usos compatibles previstos anteriormente. A reserva de solo para vivenda de protección oficial será o 40% da edificabilidade que se destine a uso residencial. O sistema de equipamentos públicos terá unha superficie mínima de 10 m² de solo por cada 100 edificables. A parcela destinada a equipamento público non albergará edificabilidade, dadas as reducidas dimensións da parcela. Os propietarios teñen ou deben ceder obrigatoria e gratuitamente e sen cargas o solo correspondente ao aproveitamento urbanístico do Concello, por exceder dos susceptibles de apropiación privada, nos termos establecidos no apartado b) do artigo 18 da Lei 15/2004 de 29 de decembro, é dicir o 10%, que no caso que nos ocupa é 246,60 m². En todo o non regulamentado nesta modificación puntual seralle de aplicación a Ordenanza 13A do PXOM de Ferrol. Ao obxecto de garanti-la protección do patrimonio arqueolóxico, establécese dende a modificación unha área de cautela que abrangue os terreos cun potencial arqueolóxico consonte a documentación e información obrante na Consellería de Cultura. Nesta zona de cautela establécese a determinación de que toda solicitude de licenza municipal que contemple movementos de terra ou afecte ao subsolo, deberá ser autorizada con carácter previo ao seu outorgamento, polo órgano competente da Consellería de Cultura e Turismo. É necesario advertir que a posibilidade de aparición de restos arqueolóxicos no ámbito obxecto da modificación pode condiciona-los usos do solo previstos, dado que pode ser necesaria a identificación, estudo, protección, conservación e ata a posta en valor e integración no espazo urbano das estruturas que poidan ser localizadas.2.5.- XUSTIFICACIÓN DO CUMPRIMENTO DOS LÍMITES DE SOSTIBILIDADE E DE ESTÁNDARES PARA DOTACIÓNS (ARTIGOS 46, 47 E 55 DA LEI 9/2002). O Concello da Ferrol conta cunha poboación que rolda os 77.000 habitantes. Segundo o artigo 46, apartado 2, letra a), en concellos con poboación superior a 50.000 habitantes, a edificabilidade limítase a 1,50 m² edificables por cada metro cadrado de solo. Proponse acada-la máxima edificabilidade permitida. Segundo o artigo 47, apartado 2, letra a), a reserva de solo para sistema local de espazo libre sería de: - 18 m² POR CADA 100 m² EDIFICABLES _____________________________________________________ 444 m² - 10% DA SUPERFICIE DO ÁMBITO ___________________________________________________________ 164 m² A proposta contempla unha zona de espazo libre de 598 m², superior aos 444 m² mínimos. Segundo a letra b) do mesmo apartado, a reserva de solo destinado a sistema local de equipamento público responde ao estándar de: - 10 m² POR CADA 100 m² EDIFICABLES __________________________________________________ 246,60 m² A proposta contempla unha área deportiva e de xogos dunha superficie de 246,67 m. Conforme a letra c), as prazas de aparcamento necesarias en ámbitos de uso residencial son 2 prazas por cada 100 m² edificables. - 2 PRAZAS POR CADA 100 m² EDIFICABLES _______________________________________________ 49 prazas - ¼ DAS PRAZAS SERÁN DE DOMINIO PÚBLICO ____________________________________________ 12 prazas A proposta reserva 12 prazas de aparcamento públicas vinculadas a Rúa María, dispostas en batería, conforme ao expresado nos planos. O resto das prazas, 37 prazas, deberán crearse no interior da parcela edificable. Segundo a Lei 6/2008 de medidas urxentes en materia de vivenda e solo, o Plan Xeral deberá preve-las reservas de solo necesarias para atende-las demandas de vivenda suxeita a algún réxime de protección pública. Esta reserva non será inferior á necesaria para localiza-lo 40% da edificabilidade residencial da área de reparto. Reservarase unha parcela de 396 m². O ámbito reflíctese nos planos de ordenación. A continuación se expón a correspondente ficha da área de reparto desta modificación na cal se sintetizan os parámetros e determinacións da actuación. A ficha da área de reparto constitúe a parte normativa desta Modificación de Plan. O custo de execución das obras de urbanización previstas, incluíndo a conexión e novas acometidas ás redes de servizos existentes, resúmese a continuación en capítulos: 1. DEMOLICIÓNS. MOVEMENTOS DE TERRA _________________________________________________ 13.200 € 2. ESTRUTURAS DE CONTENCIÓN __________________________________________________________ 96.000 € 3. PAVIMENTOS __________________________________________________________________________ 16.000 € 4. REDE DE ABASTECEMENTO DE AUGA ______________________________________________________ 2.800 € 5. REDE DE SANEAMENTO DE AUGA _________________________________________________________ 4.800 € 6. REDE DE ELECTRICIDADE ________________________________________________________________ 8.000 € 7. REDE DE GAS NATURAL _________________________________________________________________ 1.200 € 8. INFRAESTRUTURA DE TELECOMUNICACIÓNS _______________________________________________ 2.800 € 9. ALUMEADO PÚBLICO __________________________________________________________________ 11.200 € 10. XARDINERÍA E MOBILIARIO _____________________________________________________________ 15.000 € –––––––––––––– CUSTO TOTAL ESTIMADO _______________________________________________________________ 171.000 € A actuación desenvolverase polo sistema de concerto xa que os terreos pertencen a un único titular, e seguirá a seguinte secuencia temporal: A Propiedade presentará no Concello para a súa tramitación os Proxectos de urbanización e equidistribución da área no prazo máximo de dezaoito (18) meses dende a entrada en vigor da Modificación Puntual do Plan.